En partytur ombord på Fjord Lines færge, der sejler mellem Hirtshals og Stavanger i Nord, gik natten til lørdag voldsomt over gevind, da to selskaber stødte sammen i et slagsmål. Det oplyser vagtchef ved Nordjyllands Politi Poul Badsberg lørdag. På båden blev der afholdt en fødselsdagsfest og en polterabend og ud på natten blev selskaberne så berusede, at 35 af gæsterne ombord på færgen endte i et slagsmål. Det fik hurtigt personalet til at reagere, og de involverede blev pacificeret. Herefter blev det danske politi også informeret. - Vi var oppe og assistere færgen, men efterfølgende bad vi dem om at vende tilbage til Norge. Slagsmålet er sket på norsk farvand, og der var kun nordmænd ombord, så det er Norges ansvar. Flere af dem vil også blive sigtet for vold, siger Poul Badsberg. Ifølge Poul Badsberg blev de unge sendt tilbage til Norge. I alt befandt der sig 590 passagerer på færgen, lyder det fra Rickard Ternblom, der er koncernchef hos Fjord Line. Ifølge ham, var det kun syv ud af dem 35 personer, der deltog i slagsmålet, som også senere er blevet anholdt af norsk politi.

Referat:
En polterabend og en fødselsdagsfest ombord på Fjord Line færgen endte i et kæmpe slagsmål.